Rikunarita-ORG/Wikinium huggingface dataset:
# Himalaji[labot | labot pirmkodu]

| Himalaji |
| --- |
| Himalaji no Starptautiskās kosmosa stacijas borta |
| Kontinents |
Āzija |
| Valstis |  Indija  Ķīna  Nepāla  Butāna  Pakistāna |
| Atdala |
Indijas subkontinentu |
| no |
Tibetas |
| Garums |
2500 km |
| Platums |
300 km |
| Augstākais kalns |
Džomolungma |
| Augstums |
8848 m |
| Koordinātas | ﻿ / ﻿ |
| HimalajiHimalajiHimalajiRādīt kartē "Indija"Rādīt kartē "Ķīna"Rādīt kartē "Āzija"Rādīt visas |
|  **Himalaji Vikikrātuvē** |

**Himalaji** (sanskritā: हिमालयः, *Himālayaḥ* — ‘sniegu valstība’) ir augstākā kalnu sistēma uz Zemes. Tās augstākā virsotne Džomolungma (8848 m virs jūras līmeņa) ir arī augstākā virsotne pasaulē. Himalaji atrodas starp Tibetas kalnieni ziemeļos un Indas-Gangas līdzenumu dienvidos Indijas, Ķīnas, Nepālas, Pakistānas un Butānas teritorijā. Himalaju lokveidīgās sistēmas garums ir vairāk nekā 2500 km, platums sasniedz 300 km.

## Ģeoloģija

Himalaji veidojušies alpīnās oroģenēzes (kalnu veidošanās) laikā. Apmēram pirms 70 miljoniem gadu, krīta periodā, Indoaustrālijas tektoniskā plātne sāka virzīties zem Eirāzijas plātnes. 20 miljonu gadu laikā Indijas subkontinents sadūrās ar Eirāziju, kā rezultātā senais Tētisa okeāns izzuda un tā vietā pacēlās Himalaju kalni.

Arī mūsdienās notiek joprojām aktīvi ģeoloģiskie procesi. Gada laikā Indoaustrālijas plātne pārvietojas par 67 mm, kas nozīmē, ka pēc miljons gadiem tā būs pārvietojusies Āzijas virzienā par 150 km. Savukārt ik gadu Himalaji paceļas par 5 mm augstāk.

Uz ziemeļiem no Indas-Gangas līdzenuma Himalaji paceļas trīs pakāpēs: Priekšhimalajos (vidējais augstums 900—1200 m vjl), Mazajos Himalajos (3500—4500 m vjl) un Lielajos Himalajos (virs 6000 m vjl).

## Ietekme uz klimatu

Himalajiem ir liela ietekme uz klimatu gan Indijas subkontinentā, gan Tibetas kalnienē. Tie neļauj no ziemeļiem ieplūst aukstām gaisa masām. Līdz ar to Indijā klimats ir daudz siltāks nekā tā paša platuma grādos citās pasaules daļās. Tā ir arī kā barjera musona vējiem, neļaujot tiem ieplūst Āzijas centrālajā daļā. Himalaju dienvidu pakājē ir viens augstākajiem nokrišņu daudzumiem gadā.

## Himalaju augstākās virsotnes

Džomolungma ir ne tikai Himalaju, bet arī pasaules augstākā virsotne

| Virsotne | Augstums, m vjl. |
| --- | --- |
| Džomolungma | 8848 |
| K2 | 8611 |
| Kančendžanga | 8586 |
| Lodze | 8516 |
| Makalu | 8462 |
| Čooju | 8201 |
| Dhaulāgiri | 8167 |
| Manāslu | 8156 |
| Nangaparbats | 8126 |
| Annapūrna | 8091 |

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Himalaji.

* *Encyclopædia Britannica* raksts (angliski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Dzimšana

Jēru dzimšana. Viens mazulis ir jau atnesies.
**Dzimšana** ir atdalīšanās no mātes organisma fizioloģisku procesu rezultātā. Lopkopībā dzīvnieku mazuļu piedzimšanu mēdz saukt par **atnešanos**, savukārt putniem un rāpuļiem jaunas dzīvības nākšanu pasaulē sauc par **izšķilšanos**. Pretējais dzimšanai ir nāve.

## Atnešanās

## Izšķilšanās

## Skatīt arī

* Vairošanās

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Dzimšana.
# Bioģeogrāfija

Pasaules karte, kurā pēc Pasaules Dabas Fonda datiem ir attēloti seši no astoņiem dzīvnieku bioģeogrāfiskajiem apgabaliem. Apgabali ir vislielākie bioģeogrāfiskā iedalījuma vienības
**Bioģeogrāfija** (grieķu: *βίος*, *bios* — ‘dzīvība’ + ‘ģeogrāfija’) ir bioloģijas un ģeogrāfijas nozare, kurā tiek pētīta dzīvo organismu sugu un to grupu izplatība un sadalījums pēc ģeogrāfiskiem apstākļiem un likumsakarībām. Galvenais bioģeogrāfijas izpētes objekts ir biosfēra.

Nozīmīgākās bioģeogrāfijas apakšnozares ir filoģeogrāfija (pēta organismu vēsturisko izplatību), zooģeogrāfija (pēta dzīvnieku izplatību), fitoģeogrāfija (pēta augu izplatību), salu bioģeogrāfija, paleoģeogrāfija (pēta organismu izplatību saistībā ar plātņu tektoniku) un panbioģeogrāfija (pēta globālos bioģeogrāfijas jautājumus).

## Ārējās saites

* Vikikrātuvē par šo tēmu ir pieejami multivides faili. Skatīt: Bioģeogrāfija.

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Hoisalas impērija

Hoisalas impērija ap 1200. gadu (tumši sarkanā krāsā).
**Hoisalas impērija** (kannadu: ಹೊಯ್ಸಳ ಸಾಮ್ರಾಜ್ಯ, IPA: [hojsəɭə saːmraːdʒjə]) bija ievērojama Dienvidindijas kannādiešu impērija, kura dominēja mūsdienu Karnatakas štata teritorijā no 10. līdz 14. gadsimtam. Sākotnēji Hoisalas galvaspilsēta bija Belura, bet vēlāk tā tika pārcelta uz Halebidu.
# GSAT-9

|  |
| --- |
| *GSAT-9* *South Asia Satellite* |
| KA veids | sakaru pavadonis |
| Operators | *ISRO*,  Indija |
| Izgatavotāji | *ISRO*  Indija |
| Bāzes platforma | *I-2K* |
| Starts | 05.05.2017. 11:27 UTC |
| Starta vieta | Satiša Dhavana kosmosa centrs  Indija |
| Nesējraķete | *GSLV Mk.II*  Indija |
| Darbības ilgums | 12 gadi (plānots) |
| NSSDC ID | 2017-024A  |
| SCN | 42695 |
| Enerģija | 3,5 kW |
| Orbītas elementi |
| Centr. ķermenis | Zeme |
| Orbītas veids | GSO |
| Punkta koordinātas | 48° A |
| Programma *GSAT* |
|

| Iepriekšējais | Nākamais |
| --- | --- |
| *GSAT-18* | *GSAT-19* |

 |

GSAT-9 jeb South Asia Satellite ir Indijas sakaru pavadonis, kas ietilpst *GSAT* sistēmā. Tas ģeostacionārajā orbītā palaists 2017. gada maijā. Pavadoni izgatavojusi un apkalpo Indijas Kosmosa pētījumu organizācija (*ISRO*). Tas paredzēts sakaru pakalpojumiem Dienvidāzijas Reģionālās kooperācijas asociācijas dalībvalstīm.

Kosmiskā aparāts izgatavots uz platformas *I-2K* bāzes. Tā izmēri (saliktā stāvoklī) bija 1,53 × 1,65 × 2,40 m, starta masa 2230 kg. Tam resursi paredzēti 12 gadu darbībai. Pavadonī uzstādīti 12 Ku joslas raidītāji, kā arī navigācijas aparatūra *GAGAN* sistēmai.
Pirmoreiz Indijā izgatavotā pavadonī izmantoti elektroreaktīvie dzinēji — četri Krievijā ražoti ksenona plazmas dzinēji orbītas uzturēšanas vajadzībām.

*GSAT-9* tika palaists 2017. gada 5. maijā 11:27 UTC ar nesējraķeti *GSLV Mk.II* (lidojums *F09*) no Satiša Dhavana kosmosa centra 2. palaišanas laukuma.

Pavadonis tika novietots ģeostacionārajā orbītā punktā 48° austrumu garuma.

## Atsauces

## Ārējās saites

* GSAT-9 Arhivēts 2021. gada 15. aprīlī, *Wayback Machine* vietnē. ISRO, (angliski)
* GSat 9 (South Asian Satellite) Gunter's Space Page, (angliski)
# Walt Disney Pictures[labot | labot pirmkodu]

Studijas logo
Walt Disney Pictures ir ASV kinostudija, *Walt Disney Studios* meitas uzņēmums, galvenais izklaides industrijas konglomerāta *The Walt Disney Company* spēlfilmu ražotājs. Uzņēmuma galvenā mītne ir Bērbankā, Kalifornijā. Tā tika izveidota 1983. gadā; pirms tam Disneja studijas filmas izlaida *Walt Disney Productions*.

Uzņēmuma logotipā ir attēlots Disnejlendas "Gulošās skaistules" pils siluets. Zināmākai logotipa versijai, kas pastāvēja no 1985. gada, 2006. gadā to aizvietoja telpiskāks logotips, ko izveidoja Jaunzēlandes datorgrafikas studija *Weta Digital*; tas pirmo reizi tika parādīts filmas "Karību jūras pirāti: Miroņa lāde" ievadā.

## Atsauces

## Ārējās saites

* Oficiālā mājaslapa (angliski)
* *IMDb* profils (angliski)
# Viss par manu māti[labot | labot pirmkodu]

| Viss par manu māti |
| --- |
|  |
| Oriģinālais nosaukums | *Todo sobre mi madre* |
| Žanrs |
komēdijdrāma |
| Režisors |
Pedro Almodovars |
| Scenārija autors |
Pedro Almodovars |
| Galvenajās lomās | * Sesilija Rota
* Marisa Paredesa
* Kandela Penja
* Antonija Sanhuana
* Penelope Krusa
 |
| Studija | * *El Deseo*
* *Renn Productions*
* *France 2 Cinéma*
* *Via Digital*
 |
| Izplatītājs | * *Warner Sogefilms*
* *Pathé*
 |
| Izdošana | * 1999. gada 16. aprīlis (Spānija)
 |
| Ilgums |
104 minūtes |
| Valsts | * Spānija
* Francija
 |
| Valoda | * spāņu
* katalāņu
 |
| Budžets |
5 miljoni US$ |
| Kopējie ienākumi |
67,8 miljoni US$ |
| **IMDb profils** |

**"Viss par manu māti"** (spāņu: *Todo sobre mi madre*) ir 1999. gada Spānijas un Francijas komēdijdrāmas filma, kuras režisors un scenārija autors ir Pedro Almodovars. Filmā galvenās lomas atveido Sesilija Rota, Marisa Paredesa, Kandela Penja, Antonija Sanhuana un Penelope Krusa.

Filma stāsta par Manuelu (Rota), kurai jaunie draugi palīdz sakārtot dzīvi pēc viņas dēla nāves.

Filmas "Viss par manu māti" pirmizrāde notika 1999. gada 16. aprīlī. Filma guva finansiālu peļņu un saņēma kritiķu atzinību. Tā saņēma Amerikas Kinoakadēmijas balvu kategorijā "Labākā filma svešvalodā", Zelta globusa balvu kategorijā "Labākā filma svešvalodā", kā arī BAFTA kino balvu kategorijās "Labākā filma svešvalodā" un "Labākais režisors". Tīmekļa vietnē *Rotten Tomatoes* filmai ir 98% vērtējums.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Drāma

**Drāma** ir luga, daiļliteratūras žanrs, kurā attēlots sarežģīts, nopietns konflikts, sasprindzināta cīņa. Drāmā aplūkoti nozīmīgi sižeti, taču tie tuvināti reālajai īstenībai. Drāmā netiek tēloti asi kontrasti, izcili raksturi un bezizejas situācijas. Drāma radusies romantisma laikā, bet kopš 18. gadsimta otrās puses drāma sazarojas vairākos paveidos: psiholoģiskajā drāmā, romantiskajā drāmā, liriskajā drāmā, pilsoniskajā drāmā u.c.

Psiholoģiskā drāma atveido tēlu iekšējo dzīvi, raksturu attīstību un kaislības. Šeit redzama tēlu savstarpējo attieksmju sarežģītība, cilvēku tuvināšanās un atsvešināšanās, ilgas pēc sapratnes.

Romantiskās drāmas centrā ir neikdienišķs cilvēks, kas protestē pret utilitāru dzīvi un dvēseles noplicinātību. Galvenais varonis nesamierinās ar pasaules nepilnībām. Viņam raksturīgs maksimāls jūtīgums, noslēgšanās sevī.

Liriskajā drāmā atveidota emocionāla pasaules izjūta, cilvēka tieksme pēc neparastā - skaistuma, laimes. Šeit valda dvēseliskums. Liriskā drāma ir savdabīga, intīma saruna īpašā atmosfērā un tēlainā valodā.

## Atsauces
# Mazulis (filma)[labot | labot pirmkodu]

| Mazulis |
| --- |
|  |
| Oriģinālais nosaukums | *The Kid* |
| Žanrs |
komēdija, drāma |
| Režisors |
Čārlijs Čaplins |
| Producents |
Čārlijs Čaplins |
| Scenārija autors |
Čārlijs Čaplins |
| Galvenajās lomās | * Čārlijs Čaplins
* Džekijs Kūgans
* Edna Perviensa
 |
| Studija | *Charles Chaplin Productions* |
| Izplatītājs | *First National Pictures* |
| Izdošana | * 1921. gada 21. janvāris
 |
| Ilgums | * 68 minūtes (oriģinālā versija)
* 53 minūtes (atjaunotā versija)
 |
| Valsts |  ASV |
| Valoda | * mēmais kino (ar titriem angļu valodā)
 |
| Budžets |
250 tūkstoši US$ |
| Kopējie ienākumi |
5,45 miljoni US$ |
| **IMDb profils** |

**"Mazulis"** (angļu: *The Kid*) ir 1921. gada ASV mēmā kinokomēdija, kuras režisors, producents, scenārija autors un galvenās lomas atveidotājs ir Čārlijs Čaplins. Mazuļa lomu atveido Džekijs Kūgans, kas viņu padarīja par vienu no pirmajām Holivudas bērnu zvaigznēm.

"Mazulis" bija Čaplina pirmā pilnmetrāžas filma. Filma guva ievērojamus panākumus un bija 1921. gada otra ienesīgākā filma ASV. Mūsdienās uzskatīta par vienu no visu laiku labākajām mēmajām filmām, 2011. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Tīmekļa vietnē *Rotten Tomatoes* filmai ir 100% vērtējums.

Čaplins un Kūgans
## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mazulis.

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *Rotten Tomatoes* profils (angliski)

* *Encyclopædia Britannica* raksts (angliski)
# Dienvidu Klusā okeāna Universitāte[labot | labot pirmkodu]

| Dienvidu Klusā okeāna Universitāte |
| --- |
|  |
| Dibināta |
1968 |
| Tips |
publiska |
| Studenti |
29 918 (2017) |
| Atrašanās vieta |  Suva, Fidži |
| Mājaslapa |
 |

**Dienvidu Klusā okeāna Universitāte** (angļu: *University of the South Pacific*) ir 12 Klusā okeāna valstu un teritoriju (Fidži, Kiribati, Kuka Salu, Māršala Salu, Nauru, Niues, Samoa, Tokelau, Tongas, Tuvalu, Vanuatu un Zālamanu Salu) valdībām piederoša universitāte. Galvenā mītne atrodas Fidži, bet universitātes struktūrvienības izkaisītas pa daudzām Klusā okeāna valstīm, aptverot teritoriju, kas trīsreiz lielāka par Eiropu, bet kurā dzīvo 1,3 miljoni iedzīvotāju (0,9 no tiem Fidži).

2024. gadā Times Higher Education reitingā universitāte ieņēma 1001.-1200. vietu. 2021. gadā Times Higher Education reitingā universitāte ierindojās 1001.–1200. vietā. Universitāte apgalvoja, ka tas nozīmē, ka tā ierindojas 10% labāko universitāšu skaitā pasaulē, tā izraisot kritiku, ka tā cenšas pārspīlēt savu reitingu.

## Atsauces

## Ārējās norādes

* Vikikrātuvē par šo tēmu ir pieejami multivides faili. Skatīt: Dienvidu Klusā okeāna Universitāte.
* Oficiālā tīmekļa vietne
# Farmācija

Piesta ar piestalu ir starptautisks farmācijas simbols
**Farmācija** ir zāļu pētniecība, izstrādāšana, ražošana, standartizēšana, kvalitātes kontrole un izplatīšana. Farmācijai izšķir vairākas nozares.

Farmaceiti izgatavo un pārdod zāles. Viņi strādā aptiekās, zāļu ražošanas firmās, laboratorijās, zāļu lieltirgotavās, slimnīcās, poliklīnikās vai arī ir aptieku īpašnieki. Aptiekās farmaceiti pārdod pircējiem ārstu izrakstītas (recepšu) zāles, brīvi pārdodamās zāles, ārstniecības augus, higiēnas preces, slimnieku kopšanas līdzekļus, pārsienamos materiālus.

Šīs profesijas pārstāvji pārzina zāļu lietošanu, sastāvu un zāļu iedarbību. Viņi uzklausa pircējus, izjautā par slimības simptomiem un zālēm, kuras tie agrāk lietojuši. Farmaceiti atbild uz pircēju jautājumiem un, izsniedzot zāles, paskaidro to lietošanas un uzglabāšanas noteikumus.

Tie farmaceiti, kuri strādā aptieku zāļu izgatavošanas nodaļās, pēc ārstu izrakstītām receptēm izgatavo zāles. Viņi pārbauda receptē norādīto zāļu sastāvdaļu saderību un dozējumu un sver, un gatavo, piemēram, pulverus, mikstūras, pilienus, ziedes. Farmaceiti zāļu ražošanas firmās izstrādā un kontrolē zāļu izgatavošanas tehnoloģiskos procesus un pārbauda produkcijas kvalitāti. Zāļu lieltirgotavās farmaceiti pēta zāļu tirgus pieprasījumu un seko zāļu uzglabāšanas noteikumu ievērošanai. Viņi apgādā ar aptiekas precēm slimnīcas, poliklīnikas, aptiekas, sanatorijas.

Slimnīcās strādājošie farmaceiti ne tikai sagatavo un pasūta nepieciešamos medikamentus, bet arī konsultē ārstus efektīvu zāļu izvēlē.

Farmaceiti-aptieku īpašnieki nodarbojas arī ar administratīvo darbu, pieņem darbā citus darbiniekus, iepērk aptiekas preces vairumā.

## Ārējās saites

* Populārā medicīnas enciklopēdija (latviski)
* Latvijas Farmaceitu biedrības mājaslapa (latviski)
# Alvārs

Alvārs Vesterjētlandē ar izteikti plānu augsni. Vairums augu ir koncentrējušies gar plaisām kaļķakmenī
**Alvārs** (no zviedru: *alvar*) ir pļavu dzīvotne, kas raksturīga ordovika un silūra perioda kaļķakmens pamatiežu līdzenumiem ar plānu (līdz 30 cm) augsnes segu vai bez tās. Pavasara palu periodā alvāri mēdz applūst, bet vasarā novērojams sausums, kas var izsaukt ugungrēkus, tādējādi novēršot mežu veidošanos. Šie apstākļi ļauj augt vien izturīgiem, stepei līdzīgiem lakstaugiem, kā arī ķērpjiem un sūnām. Koku un krūmu alvāros nav vai arī tie ir reti, panīkuši. Līdz piektdaļu alvāros sastopamo augu veido retas un aizsargājamas sugas. Plaisas kaļķakmenī veido atšķirīgu, no noganīšanas pasargātu lakstaugu dzīvotni, savukārt atsegtās kaļķakmens plātnes klāj sūnas. Dzīvotnē ir spēcīga augu konkurence par labvēlīgākajām augšanas vietām, spēcīgākajiem augiem izkonkurējot citas sugas no dziļākajām uz mazāk produktīvām augsnēm.

Retāk sastopama dzīvotne ir alvāru meži, kuros dominē priedes, kadiķi, pīlādži un sausserži. Tas ir trausls biotops, kas pēc izciršanas visbiežāk neatkopjas.

Visaugstākā alvāru koncentrācija pasaulē atrodama šaurā joslā uz dienvidiem no Baltijas klints: Zviedrijai piederīgajā Ēlandes un Gotlandes salā, Krievijas Ļeņingradas apgabala Volosovas rajonā un Igaunijas Monzunda arhipelāgā un Somu līča dienvidu piekrastē. 20. gadsimta pirmajā pusē Igaunijā atradās aptuveni trešdaļa visu pasaules alvāru, taču to kopējā platība ir sarukusi no 43 000 hektāru 1930. gados līdz 9 000 hektāru 2010. gadā. Citviet Eiropā alvāri sastopami Vesterjētlandes provincē Zviedrijā, Kambrijas un Jorkšīras grāfistē, Anglijā, kā arī Klēras grāfistē, Īrijā. Ap 11 000 hektāru lielā platībā alvāri atrodami arī ap Ziemeļamerikas Lielajiem ezeriem, sevišķi Kanādas Ontārio provincē, retāk arī Ņujorkā, Mičiganā, Ohaio, Viskonsinā un Kvebekā.

## Galerija

* Leo alvārs
* Alvārs Lēnes apriņķī
* Alvārs Harilaidā
* Alvārs Osmusārē
* Alvārs Mazajā Pakri salā
* Kadiķu pārņemts alvārs pie Meizakilas

## Skatīt arī

* Lielais alvārs (zviedru: *Stora Alvaret*) Zviedrijā — lielākais alvārs pasaulē (26 000 ha), iekļauts UNESCO Pasaules mantojuma sarakstā,
* Barens (angļu: *The Burren*) Īrijā — karsta topogrāfija ar alvāru ainavas elementiem,
* Leo alvārs (igauņu: *Lõo*) Igaunijā — lielākais alvārs Igaunijā (ap 500 ha),
* Vardi dabas rezervāts Igaunijā — aizsargājams alvāru mežs.

## Atsauces
# Pāhārpura

| Pāhārpura |
| --- |
|
পাহাড়পুর |
|  |
| PāhārpuraRādīt kartē "Bangladeša"PāhārpuraRādīt kartē "Āzija" |
| Atrašanās vieta |  Rādžšāhī apgabals, Bangladeša |
| Koordinātas | ﻿ / ﻿ |
| Platība |
85 000 m2 |
| Vēsture |
| Dibināšana |
8. gs |
| Pamešana |
12. gs |
| Piezīmes |
| Stāvoklis |
arheoloģisks piemineklis |
|  |
|
UNESCO Pasaules mantojuma objekts |
| *Oficiālais nosaukums: Budistu vihāras drupas Pāhārpurā* |
| Tips |
Kultūra |
| Kritērijs |
i, ii, iv |
| Iekļauts |
1985 |
| Aizsardzības nr. |
322 |
| Valsts |  Bangladeša |
|  |

**Pāhārpura budistu vihāra** (bengāļu: পাহাড়পুর বৌদ্ধ বিহার) arī **Somapuras mahāvihāra** (bengāļu: সোমপুর মহাবিহার) ir budistu mahāvihāras (reliģiskās mācību iestādes) drupas Bengālijas un mūsdienu Bangladešas ziemeļos. 1985. gadā drupas tika iekļautas UNESCO Pasaules mantojuma sarakstā. Pēc izmēriem lielākā vihāra Indijas subkontinentā. Pēc tradīcijas vihāra saistās ar budisma domātāja Atišas vārdu. Kompleksa centrā atrodas stūpas atliekas. Komplekss uzbūvēts Pālu disnastijas laikā 7./8/ gadsimtā. 11. gadsimtā tas tika nopostīts, tomēr pēc tam atjaunots. Pamests 12. gadsimtā līdz ar islāma nostiprināšanos reģionā.

## Attēlu galerija

*
*
*
*

## Ārējās saites

* Vikikrātuvē par šo tēmu ir pieejami multivides faili. Skatīt: Pāhārpura.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Afroamerikāņu pilsonisko tiesību kustība

| Afroamerikāņu pilsonisko tiesību kustība |
| --- |
| 1963. gada 28. augustā Gājienā uz Vašingtonu Mārtins Luters Kings teica savu slaveno runu *I Have a Dream*. |
| Datums |
1950. un 1960. gadi |
| Vieta |  ASV, īpaši ASV dienvidi |
| Iemesli |
Rasisms
* Institucionālais rasisms
* Džima Krova likumi
 |
| Metodes |
Nevardarbīgi protesti Pilsoniskā nepakļaušanās |
| Rezultāts |
Nodrošināšanās pret rasismu likumā:
* 1964. gada pilsoņu tiesību akts
* Legalizētas starprasu laulības
* u.c.
 |
| Iesaistītās puses |
|

|  |  |
| --- | --- |
| **Pilsonisko tiesību kustība** | **Sabiedrībā un politikā pastāvošais rasisms, diskriminējoši likumi Kukluksklans
* u.c.
 |

 |
| Vadošie cilvēki |
|

|  |  |
| --- | --- |
|
Mārtins Luters Kings |  |

 |

**Afroamerikāņu pilsonisko tiesību kustība** bija politiska kustība Amerikas Savienotajās Valstīs, kas bija vērsta pret rasismu pret afroamerikāņiem, tajā skaitā institucionālo rasismu. Kustība pastāvēja 1950. un 1960. gados un tās ideoloģiskais neoficiālais vadonis bija Mārtins Luters Kings.

Kustība lielākoties izmantoja nevardarbīgus protestus un pilsonisko nepakļaušanos un panāca piekāpšanos no federālajām, štatu valdībām un pašvaldībām. Par vienu no lielākajiem pilsonisko tiesību kustības panākumiem uzskata 1964. gada pilsoņu tiesību aktu, kas aizliedza diskrimināciju rases, ādas krāsas, reliģijas, dzimuma vai tautības dēļ.

## Skatīt arī

* Mārtins Luters Kings
# Miljons

Miljona pieraksts normālformā.
Miljona vizualizācijas piemērs.
**Miljons** jeb **1000000** ir naturāls skaitlis, kas seko aiz 999999. Nākamais naturālais skaitlis pēc miljona ir 1000001. Romiešu skaitļu sistēmā miljonu apzīmē ar M. Binārajā skaitīšanas sistēmā miljons ir 11110100001001000000.

Normālformā miljonu pieraksta šādi: 106. SI sistēmā miljona daudzkārtnis ir mega-, piemēram, megavats, megadžouls, megabaits un tamlīdzīgi.

Kādas mērvienības miljono daļu raksta kā 10-6 un tās apzīmēšanai lieto prievārdu *mikro-*, piemēram, metra miljonā daļa ir mikrometrs (jeb mikrons), grama miljonā daļa ir mikrograms (µg).

## Vēsture

Nosaukums cēlies no itāļu valodas vārda (*milione*), kas atrodams jau 1299. gadā sacerētajā Marko Polo ceļojuma apraksta oriģinālajā nosaukumā *Il Milione* (t.i. "tūkstošu tūkstotis"). Plašāk lietots Renesanses laika matemātiķu (*Pjero Borgi, Luca Pacioli, Nicolas Chuquet*) darbos kā apzīmējums tūkstotim tūkstošu (1 000 000).
# Mafija

Ar vārdu **mafija** mūsdienās apzīmē jebkāda veida kriminālu grupējumu, kam ir izveidojusies sava iekšēja sabiedrības struktūra un likumi. Par mafiju sākotnēji sauca atsevišķas kriminālās aprindas Sicīlijā 19. gadsimta beigās, bet pēc vairākiem dienviditāliešu emigrācijas viļņiem mafijas darbība izplatījās arī ASV, Kanādā un Austrālijā.

## Starptautiskie mafijas sindikāti

* Albāņu mafija
* Amerikāņu mafija
* Itāļu mafija
* Serbu mafija
* Krievu mafija

### Itālija

Itālijas galvenie mafijas sindikāti
Citas Itālijas noziedzīgās organizācijas ietver:

* *Banda della Magliana* un *Mafia Capitale*, Lacio reģionā
* *Basilischi* Bazilikatas reģionā
* *Camorra* Kampānijas reģionā
* *Cosa Nostra* Sicīlijā
* *Mala del Brenta* Veneto reģionā
* '**Ndrangheta* Kalabrijas reģionā, plaši uzskatīta par bagātāko un spēcīgāko mafijas sindikātu pasaulē
* *Sacra Corona Unita* Apūlijas reģionā
* *Società foggiana* Sacra Corona Unita atvasinājums
* *Stidda* Sicīlija un Malta

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mafija.

* *Encyclopædia Britannica* raksts (angliski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)